ปตท.สพ.แจงได้รับเอกสารเรียกค่าเสียหายจากอินโดฯแล้ว
ปตท.สผ.เผยได้รับเอกสารเรียกร้องค่าเสียหายจากรัฐบาลอินโดนีเซียแล้ว แต่ยังไม่พบหลักฐานพิสูจน์ให้เห็นความเสียหาย&nbsp;
26 ส.ค. 2553

ปตท.สผ.เผยได้รับเอกสารเรียกร้องค่าเสียหายจากรัฐบาลอินโดนีเซียแล้ว แต่ยังไม่พบหลักฐานพิสูจน์ให้เห็นความเสียหาย 
นายสมพร ว่องวุฒิพรชัย     รองกรรมการผู้จัดการใหญ่ กลุ่มงานโครงการต่างประเทศ   รักษาการ ประธานเจ้าหน้าที่บริหาร และกรรมการผู้จัดการใหญ่ บริษัทปตท.สำรวจและผลิตปิโตรเลียม(PTTEP)แจ้งว่า จากกรณี  การเรียกร้องค่าชดเชยความเสียหาย จากเหตุการณ์น้ำมันและก๊าซธรรมชาติรั่วไหล ในแหล่งมอนทาราโครงการพีทีทีอีพี ออสตราเลเชีย ในทะเลติมอร์ เมื่อปี 2552 ว่า   ในวันที่ 26 สิงหาคม 2553 บริษัท พีทีทีอีพี ออสตราเลเชีย พีทีวาย   หรือ พีทีทีอีพี เอเอ (บริษัทย่อยของ ปตท.สผ.) ได้รับเอกสารเรียกร้องค่าชดเชยความเสียหายเนื่องมาจากเหตุการณ์ข้างต้นจากรัฐบาลอินโดนีเซียแล้ว
อย่างไรก็ตามยังไม่มีหลักฐานชัดเจนที่พิสูจน์ให้เห็นความเสียหายจากเหตุการณ์ ดังกล่าว